Økonomisk blev dette års udgave af Store Brønderslev Marked det bedste marked i mange år. Det kunne formanden, Jens Christian Larsen oplyse på generalforsamlingen torsdag aften, skriver Nordjyske Stiftstidende. - Det samlede overskud blev på én million kroner på nær et par tusinde kroner. Det er rent faktisk det næststørste overskud, der har været i mine 18 år som formand, sagde Jens Christian Larsen. - Kun i 1999 var overskuddet lidt større, nemlig 1.020.000 kr. - Årets resultat kan vi derfor være stolte af og tilfredse med. Af det samlede overskud, udgør markedsforeningens andel 104.000 kr.

Opsummering:
Det næstbedste år for Store Brønderslev Marked